Праваабаронцы супраць смяротнага пакарання ў Беларусі

**Кампанія «Праваабаронцы супраць смяротнага пакарання ў Беларусі»** — праваабарончая кампанія за адмену смяротнага пакарання ў Беларусі, якая аформілася ў 2009 годзе і была заснаваная Праваабарончым цэнтрам «Вясна» і Беларускім Хельсінкскім Камітэтам. Першы каардынатар кампаніі — Ірына Тоўсцік, з кастрычніка 2010 года — Андрэй Палуда.

## Асноўныя кірункі дзейнасці 
* Юрыдычны: рэгістрацыя скарг у Камітэце ААН па правах чалавека.
* Інфармацыйны: інфармаванне насельніцтва пра сітуацыю са смяротным пакараннем у Беларусі. Праблема ў тым, што частка людзей у Беларусі не ведае, што ў краіне існуе смяротнае пакаранне.
* Правядзенне пікетаў, перформансаў супраць смяротнага пакарання.
* Адукацыйны.
* Міжнароднае лабіраванне.

Кампанія «Праваабаронцы супраць смяротнага пакарання ў Беларусі»

## Удзел у Міжнародных Кангрэсах 
* V Сусветны Кангрэс супраць смяротнага пакарання, Мадрыд 12-15 чэрвеня 2013 года. 14 чэрвеня адбыўся круглы стол «Еўропа: стратэгія будучыні» — пра адносіны Еўрапейскага Саюза, Еўрапейскага парламента, Савета Еўропы, АБСЕ і Беларусі і Расіі ў пытанні смяротнага пакарання. У працы круглага стала браў удзел Валянцін Стэфановіч, актывіст кампаніі «Праваабаронцы супраць смяротнага пакарання ў Беларусі». Праблема смяротнага пакарання зноў абмяркоўваецца на сусветным узроўні.

* VІ Сусветны Кангрэс супраць смяротнага пакарання Осла 21-23 чэрвеня 2016 года. 22 чэрвеня ў межах Кангрэса Праваабарончы цэнтр «Вясна», Міжнародная федэрацыя за правы чалавека (FIDH) і Нарвежскі Хельсінкскі камітэт зладзілі дыскусію па праблеме смяротнага пакарання ў Беларусі, а таксама прэзентацыю англамоўнай версіі кнігі «Смяротнае пакаранне ў Беларусі». Выступілі: Любоў Кавалёва, прадстаўнік Праваабарончага цэнтру «Вясна» Валянцін Стэфановіч, каардынатар кампаніі «Праваабаронцы супраць смяротнага пакарання» Андрэй Палуда. Паліна Качаткова (Сцепаненка) прэзентавала дакументальную кнігу «Смяротнае пакаранне ў Беларусі»
* VI Міжнародны Кангрэс Даследчыкаў Беларусі ў Коўна 7-9 кастрычніка 2016, 8-га кастрычніка адбылася дыскусія пра смяротнае пакаранне і па-за судовыя пакаранні.

## Выданні 
* Дакументальная кніга «Смяротнае пакаранне ў Беларусі», Вільня 2015. На беларускай мове
* Дакументальная кніга «Смяротнае пакаранне ў Беларусі», Вільня 2016. На англійскай мове
* Супольны даклад Праваабарончага цэнтра «Вясна» і Міжнароднай федэрацыі за правы чалавека (FIDH) «Смяротнае пакаранне ў Беларусі: забойства на (не)законных падставах». На беларускай і англійскай мовах

## Мерапрыемствы 
* **Тыдзень супраць смяротнага пакарання**, адбываецца з 5 па 10 кастрычніка, пачынаючы з 2013, прымеркаваны да 10 кастрычніка — Сусветны дзень супраць смяротнага пакарання. Падчас Тыдня супраць смяротнага пакарання ў Мінску і рэгіёнах Беларусі праходзяць пікеты, лекцыі, дыскусіі, канцэрты, прагляды фільмаў па тэме смяротнага пакарання ў свеце і ў Беларусі. 
* **«Гарады за жыццё»** — акцыя 30 лістапада, праходзіць у Беларусі з 2011 года. Міжнародная акцыя супраць смяротнага пакарання, якую ініцыявала ў Рыме каталіцкая «Супольнасць Святога Эгідзія», адбываецца ў свеце штогод з 2002 года. Дата 30 лістапада абраная, бо ў гэты дзень ў 1786 годзе ў Таскане ўпершыню ў гісторыі Еўропы было адмененае смяротнае пакаранне. 
* **Канцэрт «Рок за жыццё»**, Мінск, кастрычнік 2016
* **Рок-праект «Апошні золак»**.

## Дыскусіі 
## Фільмы 
* Прычына смерці — прочарк (2010)
* Смертная казнь — расстрел (2012)
* Смертная казнь: «тюремная графика» по мотивам рассказа палача (Death penalty) (2012)
* Убыл по приговору (2012)
* Шэсць аргументаў супраць смяротнага пакарання (2012—2015)
* Гісторыя смяротнага пакарання ў Беларусі (2017)

## Плакаты 
* «Шэсць аргументаў супраць смяротнага пакарання» — плакат беларускага мастака з Вільні Алега Аблажэя.

## Крыніцы 
Катэгорыя:Правы чалавека
Катэгорыя:Правы чалавека ў Беларусі
Катэгорыя:Смяротнае пакаранне
Катэгорыя:Праваабаронцы